Dahlan Iskan (), inggih punika CEO ariwarta Jawa Pos lan Jawa Pos Group, ingkang markasipun ing Surabaya. Amargi gadhah pengalaman minangka pemimpin lan pedhuli dhateng kalistrikan, Dahlan lajeng pinitados minangka Direktur Utama PT. PLN. Sasampunipun kalih taun dados Dirut PLN, panjenenganipun lajeng pinitados dados Mantri Nagara Badan Usaha Milik Nagara.

Dahlan ageng ing swasana padesaan ingkang religius. Tiyang sepuhipun ingkang tansah sengkut anggènipun nyambut damel andadosaken Dahlan Iksan dados priyantun ingkang sengkut lan disiplin anggènipun nyambut damel.

Karier 
Dahlan miwiti karieripun minangka reporter salah satunggalipun ariwarta alit ing Samarinda, Kalimantan Wétan ing taun 1975. Taun 1976 panjenenganipun nyambut damel dados wartawan ing kalawarti Tempo. Taun 1982, panjenenganipun dados pamimpin Biro Tempo Surabaya. Dahlan ingkang dados Pamimpin Biro Tempo Surabaya, pinitados dados mimpin ariwarta Jawa Pos ingkang nalika samanten dipunpandhegani Eric FH Samola, Dhirektur Utama PT. Grafiti Press (Penerbit Majalah Tempo).

Cathetan suku 

Pengusaha Indonesia
Tokoh saking Magetan
Direktur PLN
Lair 1951